Živi spomini
2025-10-24 17:30 - 2026-01-18 17:30 (Europe/Ljubljana) | Buči, buči morje Adrijansko: primorski Slovenci na Celjskem po letu 1918
Živi spomini
Razstava Likovne sekcije pri DU Cerkno
24. 10. 2025–18. 1. 2026
Cerkljanski muzej

Odprtje razstave: 24. 10. ob 17.30
O razstavi:
Za tokratno glavno skupinsko razstavo smo si izbrali temo lokalne kulturne in naravne dediščine, pri čemer se nismo posebej ozirali na dediščino, ki je vpisana v razne registre. Naš motiv je bilo vse tisto, kar vsakega od avtorjev osebno povezuje s preteklostjo in je zapisano v podobe naših krajev.
Pašniki, kmečko orodje, značilne jedi, veduta domače vasi, kljuka na vratih rojstne hiše, pogled na Porezen, ki nas vse tako močno zaznamuje – vse, kar v avtorjih obudi spomine na minule čase, na otroško igro in trdo delo. Na teh slikah se je čas ustavil, hiša ne propada več in gozd je prenehal preraščati pašnike. Vendar tudi kmečko orodje nepremično sloni na steni. Le sledovi obrabe pričajo, da so tu bili ljudje, ki so s tem orodjem živeli. V slikah dediščina ne oživi. Njive bodo ostale neobdelane. Oživi pa naš spomin in vsi se spomnimo, kako je bilo včasih.
Tudi tisti, ki nas takrat še ni bilo.
– Simon Hudolin – Salči
Razstavljajo:
Edo Dežela, Dragica Gruden, Cvetka Jeram, Mira Lainšček, Blaženka Miholić, Vinko Peternelj, Danica Rojc, Sonja Simonič, Marija Sorč, Metka Šavli, Cirila Tušar.

Potujoča razstava Partizanske smučarske tekme v Vojaškem muzeju Slovenske vojske
2025-11-13 13:00 - 2026-04-30 17:00
Partizanske smučarske tekme
Potujoča razstava Mestnega muzeja Idrija
Vojaški muzej Slovenske vojske, Maribor
Odprtje razstave: 13. 11. ob 13.00
Razstava je pripravljena kot potujoča razstava, ki je svojo pot pričela v Cerknem in se zdaj seli po Sloveniji.
Na desetih panojih zgoščeno predstavlja zaokroženo zgodbo o smučarskem tekmovanju, ki nima primere v okupirani Evropi.
Na njih boste našli odgovore na vprašanja, kot so: kakšne so bile razmere v Cerknem med drugo svetovno vojno, zakaj je prav tu delovala smučarska delavnica, kdo je bil Rudi Finžgar…
»Skijaške dirke« januarja 1945 so bile gotovo nekaj posebnega. Vzdušje tiste nedelje je še danes, po osemdesetih letih, živo v spominih tistih, ki so ga doživeli. Pri ohranjanju spomina pa ima pomembno vlogo tudi prireditev Partizanske smučine Cerkno ’45, ki je prav tako predstavljena na razstavi.
